cyanic-selkie/wikianc huggingface dataset:
Հենրիետա Էդվարդս
Կենսագրություն
Էդվարդսը երկու գիրք է հեղինակել կանանց և այն իրավական խնդիրների մասին, որոնք ինքը փորձել է հաղթահարել։ Գրքերն էին «Կանադացի կանանց իրավական կարգավիճակը» (1908) և «Ալբերտայի կանանց իրավական կարգավիճակը»(1921) ։ Նա աշխատել է Լուիզ ՄաքՔինիի, Այրին Փարլբիի և Էմիլի Մերֆիի հետ` «քաաջալերելու Ալբերտայի կառավարությանը` ընդունել այրի կնոջ օրինական ժառանգության և ամուսնական հարստության իրավունքը»։ Այս ընկերությունն ու համագործակցությունը 1920-ական թվականների վերջերին պայքարել է «Անձերի գործով», ինչի արդյունքում կանադացի կանայք իրավունք են ստացել սենատորներ նշանակվել և առհասարակ, կանադացի կանայք տղամարդկանց հավասար իրավունքներ են ստացել։
Որպես նկարիչ, Կանադայի կառավարությունը նրան է հանձնարարել պատկերազարդել ափսեների հավաքածու` 1893 թվականին Կոլումբիայի համաշխարհային ցուցահանդեսին Կանադան ներկայացնելու համար ։
Հենրիետան թաղված է Էդմոնտոնի քաղաքային գերեզմանոցում։ Նրա հուշաքարին գրված է. «Թող նա արած գործերը գովաբանեն նրան։ Նրա բերկրանքը Աստծո օրենքն էր»։ Նրա մահվան օրը նշված է 1931 թվականի նոյեմբերի 9-ը ։ Կանադական հանրագիտարանում Հենրիետայի մահվան օրը նշված է 1931 թվականի նոյեմբերի 10-ը։
Ժառանգություն
1962 թվականին Էդվարդսը Կանադայի կառավարության կողմից ճանաչվել է որպես Ազգային պատմական նշանակության անձ։ «Անձերի գործը» 1997 թվականին ճանաչվել է որպես պատմական իրադարձություն։ Բացի դրանից, 2009 թվականի հոկտեմբերին Սենատը քվեարկել է Էդվարդսին և Հայտնի հնգյակի մյուս անդամներին Կանադայի առաջին «պատվավոր սենատորներ» կոչումը տալու որոշման համար ։
Արտաքին հղումներ
Կատեգորիա:Կին իրավապաշտպաններ Կատեգորիա:Կանադացի կին ակտիվիստներ Կատեգորիա:Կանադացի ֆեմինիստներ
Invaders Must Die
Invaders Must Die , բրիտանական The Prodigy խմբի հինգերորդ ստուդիական ալբոմը, որի թողարկումը կայացել է 2009 թվականի փոտրվարի 23-ին Take Me to the Hospital խմբի նոր լեյբլի ժամանակ, Cooking Vinyl լեյբլի աջակցության շնորհիվ։ Սա առաջին ալբոմն է, որը թողարկվել է խմբի կողմից Always Outnumbered, Never Outgunned ժամանակներից ի վեր, որը թողարկվել է 2004 թվականին, և The Prodigy-ի առաջին ալբոմը 1997-ից ի վեր, ներկայացված բոլոր երեք մասնակիցների կողմից ։
Ալբոմի մասին
Ալբոմի մասին տեղեկատվությունը հրապարակվել է նոյեմբերի 4-ին The Prodigy-ի պաշտոնական լրահոսում և նույն օրը հաստատվել է Լայեմի կողմից BBC Radio 1-ում the «Zane Lowe Show»ում։ Խումբը հայտարարել է, որ նոր ալբոմը կվերադառնա «հին, բայց կտրող շրջանակների» արմատներին ։ Նրանք նաև հայտարարել են, որ համագործակցելու են Foo Fighters-ի Դեյվ Գրոլի հետ և Does It Offend You, Yeah?-ի Ջեյմս Ռաշենթի հետ, սակայն նշել են. որ չեն ձայնագրվելու այլ վոկալիստների հետ ։ Ալբոմի թողարկումը կայացել է CD, CD/DVD, թվային ֆորմատով ներբեռնելու համար և բացառիկ յոթ դյույմանոց վինիլային բոքս-սեթի, որը ներառում է հինգ յոթ դյույմանոց վինիլային, CD / DVD, բոնուսային CD, շապիկ, կպչուն պիտակներ և տրաֆարետ ։
Առաջին երգը, որը հայտնի է նաև որպես Invaders Must Die, հրապարակվել է նոյեմբերի 26-ին խմբի պաշտոնական կայքում, որը համընկնում է «Zane Lower ' s show»-ի առաջին հրապարակային ցուցադրությանը, որպես «աշխարհի ամենաթեժ ձայնագրություն»։ Ալբոմի առաջին սինգլը՝ Omen-ը թողարկվել է 2009 թվականի փետրվարի 16-ին ։
Ալբոմի թողարկմանն աջակցելու համար խումբը մեկնել է Մեծ Բրիտանիա, 9-օրյա շրջագայության՝ Dizzee Rascal-ի և Fight Like Apes-ի աջակցությամբ
Արտաքին հղումներ
Կատեգորիա:2009 ալբոմներ Կատեգորիա:Անգլալեզու ալբոմներ
Աշոտ Ավագյան
Աշոտ Ավագյան (մայիսի 20, 1958, Սիսիան, Հայկական ԽՍՀ, ԽՍՀՄ), հայ արվեստագետ, ապրում և ստեղծագործում է Սիսիան քաղաքում։
Ավագյանի արվեստի ելակետը իր հայրենի Սիսիան քաղաքի ու Սյունիքի մշակութային ժառանգությունն է։ Ուխտասարի նեոլիթյան ժայռապատկերների ու միջնադարյան տապանաքարերի պատկերագրությունը արտացոլված են նկարչի գեղանկարչական ստեղծագործություններում, մինչդեռ հնագույն հեքիաթներն ու պատմվածքները, ծիսակատարություններն ու դրանց մեկնաբանությունները, ինչպես նաեւ տեղական հուշարձանները (Զորաց Քարեր, Պորտաքար, Ուխտասարի ժայռապատկերներ) վերարտադրված են նրա փերֆորմանսներում։
2013թ֊ին արվեստագետը արժանացել է պետական մրցանակի իր «Մաշտոց» որմնանկարի համար, որը զարդարում է Մաշտոցի անվան Մատենդարանի սիմպոզիումների սրահը։
Բացի գեղանկարչությունից, Աշոտ Ավագյանը 1981թ․-ից 2016թ․֊ը դասավանդել է «Զախար Խաչատրյանի անվան Սիսիանի Մանկական Գեղարվեստի դպրոցում»։ Իսկ 2010թ․֊ից 2018թ․֊ը համակարգել է «Զորաց Քարեր պատմամշակութային հուշարձանի» աշխատանքները։ 1988թ֊ից նկարիչը ներգրավված է եղել Հայաստանի, հատկապես Սիսիանի հասարակաքաղաքական կյանքին։ Ավագյանը «Սիսական» ջոկատի կազմում մասնակցություն է ունեցել բոլոր երեք Արցախյան պատերազմներին։ 1990թ֊ից ՀՅԴ անդամ է։ Եղել է Սիսիանի շրջկոմի պատգամավոր, ապա նաև ավագանու անդամ։
Կյանքն ու ստեղծագործությունները
Աշոտ Ավագյանը ծնվել է 1958թ-ին Խորհրդային Հայաստանի Սիսիան քաղաքում պատմության ուսուցիչ Արարատ Ավագյանի ու Փառանձեմ Ոսկանյանի ընտանիքում։ Ավագյանի հետաքրքրությունը նկարչության հանդեպ սկսվել է «Սիսիանի Մանկական Գեղարվեստի Դպրոցում», որտեղ նա հաճախել է Վ․ Ստեփանյանի, Է․ Հակոբջանյանի ու Զ․ Խաչատրյանի արվեստանոցները։
1975թ-ին Ավագյանը ընդունվել է «Փ․ Թերլեմեզյանի անվան Երևանի Գեղարվեստի Պետական Քոլեջը»՝ Սամվել Պետրոսյանի արվեստանոցը։ 1977թ-ից 1979թ-ը ծառայել է Սովետական բանակում՝ Իրկուտսկում։ 1981թ-ին, ավարտելով Գեղարվեստի քոլեջը, Ավագյանը վերադարձել է Սիսիան եւ սկսել աշխատել «Սիսիանի Մանկական Գեղարվեստի Դպրոցում» մինչեւ 2016թ-ը։
Արվեստագետի վաղ շրջանի գործերը աղերսներով ու ձգտումներով հարում են հայ եւ ֆրանսիական 20-րդ դարի գեղանկարչական ավանդույթներին։
1988թ-ը շրջադարձային է արվեստագետի համար։ Որպես « Ղարաբաղ կոմիտեի » Սիսիանի մասնաճյուղի հիմնադիր անդամ՝ Ավագյանն ու նրա քեռին՝ Վուրգ Ոսկանյանը, որը հետագայում՝ 1993թ-ին, նահատակվեց Արցախյան առաջին պատերազմի ժամանակ, կազմակերպում են արցախյան շարժման հանրահավաքները Սիսիանում։ Նրանց են միանում Աշոտ Մինասյանը՝ լեգենդար հրամանատար Աշոտ Երկաթը, Մասիս Բաղդասարյանը, Արտուշ Եսայանը եւ այլոք, եւ պայքարը ծավալվում է։ Ավագյանի ստեղծագործական գործունեությունը ընդհատվում է, քանի որ նա իր ամբողջ ներուժը կենտրոնացնում է շարժման եւ ապա պատերազմի վրա։ Պատերազմից հետո Ավագյանն իր գործունեությունը շարունակում է բանակաշինության մեջ՝ դառնալով «Սիսական գնդի» քաղաքացիական հարցերով պատասխանատու։ Նա արվեստ վերադառնում է 1998-ին՝ զորացրվելով «Սիսական գնդից»։
Գեղանկարչթություն և փերֆորմանսներ
Ավագյանի արվեստը սնվում և ոգեշնչվում է իր ծննդավայրի մշակութային ժառանգությունից՝ լինեն դրանք կոթողներ, թե բանահյուսություն ու ավանդույթներ։
Նկարչի՝ պատմության հանդեպ սերը, սկսվել է վաղ տարիքում, տանը՝ շնորհիվ նրա պատմաբան հոր։ Ուսումնասիրելով նրա գրքերն ու գրականությունը՝ Ավագյանը հատկապես մեծ հետաքրքրություն է ցուցաբերում տեղական պատմության ու մշակութային ժառանգության հանդեպ։ Ինչպես ինքն է նշում մի հարցազրույցում, մանկուց կարդալով Սիսիանի ժայռապատկերնեի մասին, երազում էր գտնել դրանք։ Ինչը հետագայում հնարավոր է դառնում պատահաբար՝ Արցախյան առաջին պատերազմի մարտական գործողությունների ժամանակ։ Պատերազմի ավարտից հետո, նկարիչը մի քանի անգամ այցելում է տարածք՝ փոշոտ ճանապարհ գցելով դեպի հուշարձանը։ Կարճ ժամանակ անց արվեստագետի ջանքերի շնորհիվ Ուխտասարի ժայռապատկերները ճանաչում են գտնում զբոսաշրջիկների շրջանում՝ դառնալով Սիսիանի ամենաշատ այցելվող տեսարժան վայրերից մեկը։ Ավագյանն իր գեղանկարչության այս շրջանում դիմում է ժայռապատկերների պատկերագրությանը, հետո նաև միջնադարյան տապանաքարերն են վերարտադրություն ստանում նրա կտավներում։ Բացի այդ արվեստագետը ձգտում է նաև կտավի մակերեսի մշակումը դարձնել քարերի պլաստիկային բնորոշ։ Այդ իմաստով նրա գեղանկարչությունն առաջին հայացքից կարող է զուտ վերարտադրական թվալ։ Սակայն այն ուրույն է, անկախ և ունի իր առանձնահատկությունները։ Եվ լինելով ժամանակակից՝ չի տեղավորվում -իզմերի կամ ժամանակակից արվեստի միտումների մեջ ։
Ավագյանի արվեստը շիտակ ու անկեղծ է դիտողի հետ․ կտավներն ապրում են իրենք իրենցով, թաքնված այլաբանություններ չունեն, և արվեստագետը վերլուծություններ, ապատեղայնացում չի առաջարկում և ոչ էլ դիտողին խճճում է ենթատեքստերով կամ թողնում, որ նա բարդ մեկնաբանություններ անի։ Կտավներում տեսարանները կյանքի դրվագներ են պատկերում՝ որս, հանդիպում, երաժիշտներ, զբոսանք, ողբ, այստեղ ինչպես գործողություններն, այնպես էլ զգացմունքները պարզ ընթեռնելի են։ Բացի առօրեականը վերարտադրելուց, նկարիչը անդրադառնում է նաև հիմնարար թեմաների՝ ծնունդ, մահ, կյանքի շրջանաձև պտույտ՝ այսպիսով էլ շոշափելով համամարդկային հարցեր ու գոյաբանական հարցադրումներ։ Ավագյանի ստեղծագործությունները որակական առումներով հոյակապ են կերտված։ Նա կտավի մակերեսը մշակում է զարմանալի նրբությամբ ու ջանասիրությամբ՝ այդ տեխնիկական լուծումներին հասնելով նյութի՝ իրար վրա, շերտ առ շերտ կտավի վրա ավելացնելու շնորհիվ։ Մոտիվներն ու ֆոնը մի հարթության մեջ են և լրացնում են իրար։
Աշոտ Ավագյանի ստեղծագործական տիրույթը լայն է․ բացի գեղանկարչությունից նա զբաղվում է նաև լուսանկարչությամբ, անում քանդակներ։ Սակայն փերֆորմանսները հատուկ տեղ են զբաղեցնում նրա արվեստում։
Արվեստագետի փերֆորմանսները իրենց մեջ բազմաթիվ շերտեր են ներառում։ Դրանք առասպելների, ավանդույթների, բանահյուսության և դրանց մեկնաբանությունների մի յուրատեսակ համակցություն են, որ միշտ ուղղեկցվում են ծիսակարգով։ Այս ծեսերը ազգագրական բնույթի չեն, այլ տեղափոխված են ժամանակակից արվեստի տիրույթ և ձևափոխված են համաձայն արվեստագետի վերլուծության։ Գոյաբանական թեմատիկան այստեղ ևս առկա ա՝ վերարտադրելով ու վերաիմաստավորելով մահը, ծնունդը, կյանքը։ Ծիսակարգում ներառվում են նաև նրա կտավները, որ դառնում են զոհաբերության առարկաներ, խորհրդանիշներ, միջնորդներ արվեստի ու բնության միջև։ Փերֆորմանսները կատարվում են Սիսիանի հուշակոթողների և նրա ստեղծած «Էպիկենտրոն արվեստների լաբարատորիայի» տարածքներում։ Բնությունն ու փերֆորմանսի գործողության կատարման տեղանքը էական են արվեստագետի համար։ Արվեստագետը չի ընտրում ցուցասրահային տարածքը ոչ թե դրան հակադարձելու կամ բոյկոտելու միտումով, այլ դա անում է արվեստը բնությանն ու հուշակոթողներին մոտեցնելու և դրանք արվեստին մոտեցնելու, իրար մեջ տարալուծելու և միասնական դարձնելու նպատակով։
Իր թե գեղանկարչության և թե փերֆորմանսների միջոցով արվեստագետը փորձում է ներկայի ու անցյալի մշակույթները կապել իրար հետ՝ ինքը դառնալով այդ կապող օղակը, միջնորդը, վերաիմաստավորողը ու ժամանակների միջև ընկած բացը լրացնում իրենով։ Իսկ նրա արվեստը լինելով այդ մշակութային ժառանգության կրողը՝ ոչ միայն անկախանում է դրանից, այլև նույն մշակութային ժառանգության պահպանման միջոց է դառնում։
Էպիկենտրոն Արվեստների Լաբորատորիա
2014թ֊ին Աշոտ Ավագյանը Սիսիան քաղաքից դուրս բացօթյա կենտրոն է ստեղծում կոչելով այն «Էպիկենտրոն Արվեստների Լաբորատորիա»։ Արվեստագետի համար դա այն սրբազան տարածքն է, որտեղ կենտրոնանում է տիեզերական էներգիան։ Տարածքը մեգալիթյան հուշարձան է հիշեցնում և այստեղ է, որ Ավագյանը կատարում է իր փերֆորմանսները։ Բացի այդ, կոթողը պարունակում է քանդակային աշխատանքեր, արված ինչպես Ավագյանի, այնպես էլ այլ արվեստագետների կողմից։ Տարածքի կենտրոնում Ավագյանի՝ իր իսկ կանգնեցրած մահարձանն է, որով նա հաստատում է իր անմահությունը։
Անհատական ցուցահանդեսներ
2017֊«Ապրիլ 2016 «Բոզի կալգոտկա» դիրքեր», Սարգիս Մուրադյան ցուցասրահ, Երևան, Հայաստան
2015֊«Մաշտոց», Համազգային Լյուսի Թութունջյան Ցուցասրահ, Բուրջ Համուդ, Լիբանան
«Անվերնագիր», Գերմանիայի դեսպանություն, Երևան, Հայաստան
արգելոց - թանգարան, Հայաստան
«Մոնտելիմարի 48 ֊րդ Արվեստների Սալոն», Հոթել դը Վիլ, Մոնտելիմար,
Ֆրանսիա
2012֊«Անվերնագիր», ՀՀ հյուպատոսարան, Լոս Անջելես, ԱՄՆ
«Մաշտոց 1650», Աբրահամյան Արվեստի Կենտրոն, Երևան, Հայաստան
2011֊«Անվերնագիր», Մատենադարան, Երևան, Հայաստան
2010֊«Անվերնագիր», ԱՄՆ դեսպանություն, Երևան, Հայաստան
2009֊«Անվերնագիր», Զորաց Քարեր, Սիսիան, Հայաստան
2008֊«Հիշողություններ անցած կյանքից», Գեւորգյան Ցուցասրահ, Երևան,
Հայաստան
2004֊«Մոգական կրկնակի շրջան», Գեւորգյան Ցուցասրահ, Երևան,
2000֊«Դեմիուրգի յոթ թղթերը», Երեւանի Կամերային թատրոն, Երևան,
Ընտրված խմբակային ցուցահանդեսներ
2019֊«Սյունիքում ծնված», Ավրորա ֆորումի շրջանակներում, Տաթևի վանքային համալիր, Տաթև, Հայաստան
2019֊«Ազատության գույները», Ժամանակակից Արվեստի Թանգարան, Երևան, Հայաստան
2018֊«Հայ Նկարիչների Սալոն», Լեոնի կվադրենալե, Պալա դը Բոնի, Լեոն, Ֆրանսիա
2012֊«Հայ արվեստագետները Ֆլորենցիայում», ՍՈՒԴՊ, Ֆլորենցիա, Իտալիա
«Հայ արվեստագետները Սքաֆատիում», Արվեստի և Մշակույթի Կենտրոն, Սքաֆատի, Իտալիա
«Անվերնագիր», Արթ Վորլդ, Երևան, Հայաստան
2011֊«Հայաստան», ՀՀ դեսպանություն, Հռոմ, Հայաստան
''«Ս. Պետրոսյան եւ աշակերտներ»,'' Ժամանակակից Արվեստի Թանգարան, Երեւան, Հայաստան
«ՀՀ Անկախության 20 ամյակ», Հայաստանի Ազգային Պատկերասրահ,
Երևան, Հայաստան
«Տիգրան Մեծ», Հայաստանի Ազգային Պատկերասրահ, Երեւան,
Հայաստան
2008֊''«Ազատություն սերունդ. Հայաստանի նոր ավանգարդը»,'' ԻնթերԱրթ
ցուցասրահ, Նյու Յորք, ԱՄՆ
«Սպիացող վերքեր, Գյումրու 6- րդ միջազգային բիենալե», Ստիլ ցուցասրահ, Գյումրի, Հայաստան
2007֊«Հայկական բնապատկերներ ժամանակակից արվեստում», Կուլտուր ունդ Իվենթհաուս, Ցյուրիխ, Շվեյցարիա
«Ժամանակակից արվեստագետներ Հայաստանից», ՀԲԸՄ Ալեք Մանուկյան Կենտրոն, Փասադենա, ԱՄՆ
«Հայաստանի գույները», Գ. Գյուլբենկյան Կենտրոն, Հալեպ, Սիրիա
«Հայաստանի գույները», ՀԲԸՄ Կենտրոն, Դամասկոս, Սիրիա
«Հայաստանի գույները», ԱՏԿՏԻԻ, Սանկտ Պետերբուրգ, Ռուսաստան
«Հանդիպում Սարյանի հետ», Հայաստանի Ազգային Պատկերասրահ,
«Գյումրու 5- րդ միջազգային բիենալե», Գյումրի, Հայաստան
2005֊«Արթ Կովկաս», Արվեստի էքսպո, Թբիլիսի, Վրաստան
«Արթ Կովկաս», Արվեստի էքսպո, Թբիլիսի, Վրաստան
2003֊«Տրանսցենդենտներ», Ալբեր եւ Թովէ Բոյաջյան Պատկերասրահ, Երևան, Հայաստան
«Հայկական ցեղասպանություն», Քուփեր Յունիոն, Նյու Յորք, ԱՄՆ
2002֊«Ավանգարդ արվեստի ցուցահանդես», ՆՓԱԿ, Երեւան, Հայաստան
«Չորս հայ նկարիչ», Արշիլ Գորկի Ցուցասրահ, Տորոնտո, Կանադա
«Չորս հայ նկարիչ», Թագավորական Գրադարան, Կոպենհագեն, Դանիա
Փերֆորմանսներ
2021֊«Ռևանշ լինելու է», Էպիկենտրոն Արվեստների Լաբորատորիա, Սիսիան, Հայաստան
2018֊«Զղջում», Էպիկենտրոն Արվեստների Լաբորատորիա, Սիսիան, Հայաստան
2017֊«Ռեկոնստրուկցիա», Էպիկենտրոն Արվեստների Լաբորատորիա, Սիսիան, Հայաստան
«Պտղաբերություն ֊ 2», Էպիկենտրոն Արվեստների Լաբորատորիա,	Սիսիան, Հայաստան
«Արեւադարձ», Էպիկենտրոն Արվեստների Լաբորատորիա, Սիսիան,
Հայաստան
2016֊«Արեւադարձ», Էպիկենտրոն Արվեստների Լաբորատորիա, Սիսիան,
2015֊«Արեւադարձ», Էպիկենտրոն Արվեստների Լաբորատորիա, Սիսիան,
2014֊«Արեւադարձ», Էպիկենտրոն Արվեստների Լաբորատորիա, Սիսիան,
2012֊«Զոհաբերություն – 2», Շուշի Արվեստ Նախագիծ, Շուշի, ԼՂՀ
2011֊«Վերադարձ – 4», Զորաց Քարեր, Սիսիան, Հայաստան
2010֊«Վերադարձ – 3», Զորաց Քարեր, Սիսիան, Հայաստան
2008֊«Զոհաբերություն», Զորաց Քարեր, Սիսիան, Հայաստան
2006֊«Վերադարձ», Գյումրու 5- րդ միջազգային բիենալե, Զորաց Քարեր, Ուխտասար, Սիսիան, Հայաստան, Ազատ Սարգսյանի հետ համատեղ
2005֊«Պտղաբերություն», Պորտաքար, Սիսիան, Հայաստան
2004֊«Վերածնունդ», Զորաց Քարեր, Սիսիան, Հայաստան
2003֊«Մոգական Կրկնակի Շրջան», Զորաց Քարեր, Սիսիան, Հայաստան
2002֊«Ների՛ր Ինձ, Մամա», Զորաց Քարեր, Սիսիան, Հայաստան
Rockefeller Street
Rockefeller Street (Ռոքֆելլեր փողոց), էստոնացի երգչուհի Գեթթեր Յաանիի երգն է Եվրատեսիլ 2011 երգի մրցույթի համար։ Երգը ներկայացվել է երկրորդ կիսաեզրափակչի ժամանակ և եզրափակիչ է անցել 9-րդը 60 միավորով։ Եզրափակչում երգը զբաղեցրել է 24-րդ հորիզոնականը 44 միավորով, չնայած լինելով մրցույթի ֆավորիտներից մեկը։
Կատեգորիա:2011 սինգլներ Կատեգորիա:Էստոնիան Եվրատեսիլ երգի մրցույթում Կատեգորիա:Երաժշտական մեմեր
Աշոտ Ավագյան
Փերֆորմանսներ
2001֊«Ճանապարհ», Ուխտասարի ժայռապատկերներ, Սիսիան, Հայաստան
2000֊«Երկխոսություն», Զորաց Քարեր, Սիսիան, Հայաստան
Մրցանակներ
Հայաստանի Հանրապետության 2013 թ.֊ի պետական մրցանակը «Մաշտոց» գեղանկարչական որմնանկարի համար («Մատենադարան» Մ . Մաշտոցի անվան հին ձեռագրերի գիտահետազոտական ինստիտուտի նորակառույց մասնաշենքի գիտաժողովների դահլիճ)։
Հավաքածուներ
Հայաստանի Ազգային Պատկերասրահ
Մատենադարան Մ․ Մաշտոցի անվան հին ձեռագրերի գիտահետազոտական ինստիտուտ
Ընտրված կատալոգներ
2017֊«Հայ արվեսետագետներ»։ Երևան
2015֊«Մաշտոց»։ Համազգային Լյուսի Թութունջյան Ցուցասրահ, Բեյրութ, Լիբանան
2008''֊«Ազատություն սերունդ. Հայաստանի նոր ավանգարդը»։'' Նյու Յորք. ՌԱՀ [անգլ.]
«Սպիացող վերքեր»։ Երեւան. ԳԺԱԿ [ հայ., անգլ.]
2007֊«Հայկական բնապատկերներ ժամանակակից արվեստում»։ Երեւան [գեր., անգլ.]
«Ժամանակակից արվեստագետներ Հայաստանից»։ Փասադենա. ՀԲԸՄ
[անգլ.]
2006֊''«Հայաստանի գույները. արդի հայ նկարիչներ»։'' Երեւան. Տիգրան Մեծ
[ռուս.]
«Գյումրու 5- րդ միջազգային բիենալե»։ Երեւան. ԳԺԱԿ [հայ., անգլ.]
2005֊«Գյումրու 4- րդ միջազգային բիենալե»։ Երեւան. ԳԺԱԿ [հայ., անգլ.]
«Արթ Կովկաս։ Արվեստի էքսպո – 2005»։ Թբիլիսի. Արթ Կովկաս [հայ.,
անգլ.]
2004֊«Գեւորգյան Ցուցասրահ»։ Երեւան. Գեւորգյան Ցուցասրահ, 2004 [հայ., անգլ.]
«Արթ Կովկաս։ Արվեստի էքսպո – 2004»։ Թբիլիսի. Արթ Կովկաս, 2004 [հայ. , անգլ.]
Աշխատանքը «Զորաց Քարեր պատմամշակութային արգելոցում»
Աշոտ Ավագյանը 2010-2018թթ֊ին եղել է «Զորաց Քարեր պատմամշակութային արգելոցի» ղեկավարը։ Իր կառավարման տարիներին Ավագյանը աշխատել է երկու ուղղությամբ՝ զարգացնել զբոսաշրջությունն ու աջակցել հնագիտական աշխատանքներին և գիտական նյութի տարածմանը։ Նրա օրոք տարածքում հնագիտական պեղումներ կատարել են ինչպես տեղական, այնպես էլ միջազգային արշավախմբեր՝ ամրագրելով հուշարձանի մասին գիտական տվյալներն ու կասեցնելով ոչ գիտական շրջանակների (Պ․ Հերունի) տարածած անհեթեթ թեզերը։ Նույն շրջանակները տարիների ընթացքում հաճախ արվեստագետի անձն ու նրա արվեստը թիրախավորել են սուտ տեղեկություններով ու վիրավորանքներով, հատկապես սոցիալական ցանցերում։ Սակայն նկարչի նկատմամբ ատելության խոսքն ու տեղեկատվական պատերազմը հատկապես ու միտումնավոր ուժգնացավ 2018թ֊ի հեղափոխությունից հետո։ Նոր կառավարության հետ անհամաձայնությունները և Ավագյանի սուր քննադատությունը դեպի Ն․ Փաշինյանի իշխանությունները կարճ ժամանակ անց հանգնեցրեցին նրա պաշտոնանմանը։
Հասարակաքաղաքական կյանքն ու հետապնդումները
1988թ․֊ի փետրվարի արցախյան շարժման հավատեքստում հանրահավաքներ և հանրային ընդվզումները կազմակերպելու համար ժամանակվա իշխանությունները բերման են ենթարկում Ավագյանին ու Վուրգ Ոսկանյանին։ Սակայն դրանից հանրահավաքները չեն դադարում, այլ ընդհակառակը՝ թափ են հավաքում։ Ժողովրդական մեծ ընդվզումների ու Սովետական Միության փլուզման շնորհիվ կազմակերպիչները խուսափում են բանտարկումներից։
1990թ֊ին Ավագյանը դառնալով ՀՅԴ անդամ՝ բացի բուն պատերազմական գործողություններից զբաղվում է նաև շրջկոմի պատգամավորի աշխատանքներով, համակարգում է հումանիտար օգնության աշխատանքները և զբաղվում այլ հասարակաքաղաքացիական գործունեությամբ։ 1994-1998թթ֊ին նախագահ Լևոն Տեր֊Պետրոսյանի հրահանգով ՀՅԴ աշխատանքների կասեցման պատճառով Ավագյանի դաշնակցական գործունեությունը անցնում է ընդհատակ։
2020թ֊ի նոյեմբերի 9֊ի եռակողմ պայմանագրի ստորագրումից օրեր անց Աշոտ Ավագյանին, Աշոտ Մինասյանի, Արթուր Վանեցյանի և Վահրամ Բաղդասարյանի հետ մեկտեղ, մեղադրանք է առաջադրվում վարչապետ Ն․ Փաշինյանի դեմ մահափորձ կազմակերպելու համար։ ԱԱԾ֊ը ձերբակալում է Ավագյանին և մյուսներին՝ հիմք ընդունելով մի ձայնագրություն, որը տարածվել էր հանրային հեռուստատեսության եթերում։ Դրանից առաջ Ավագյանի տունը ապօրինաբար խուզարկվում է, ապա նրան բերման են ենթարկում ԱԱԾ գլխամաս՝ Երևան, իբրև վկա։ Այնտեղ էլ նրան մեղադրանք է առաջադրվում։ Առաջին լսման ժամանակ դատավորը ազատ է արձակում Ավագյանին՝ հիմքեր չունենալով, բացի այդ հաստատվում է, որ ձայնագրությունը կեղծ է՝ ԱԱԾ֊ի տարածած ձայնագրությունը հեռախոսազանգերի լսման արդյունքում խմբագրված էր։ Քանի որ դատախազությունը չի կարողանում գեթ մեկ ապացույց կամ հիմնավորում բերել, գործը առաջընթաց չի գրանցում։ Մեկ տարի անց, 2021թ֊ի դեկտեմբերին գործով անցնող բոլոր մեղադրյալները արդարացվում են և գործը փակվում է ։ Այս գործը ոչ այլ ինչ է, ինչ քաղաքական պատվեր Ն․ Փաշինյանի կողմից և փորձ ճնշելու Ավագյանին իր ընդդիմադիր հայացքների համար։ Քանի որ վարչապետի մահափորձի նորությունը մեծ աղմուկ հանեց նույնիսկ միջազգային մամուլում, կարելի է պնդել, որ այն կատարվել է նաև հանրության ուշադրությունը շեղելու նոյեմբերի 9-ի պայմանագրից։
Անձնական կյանք
Ավագյանն ունի մեկ կրտսեր քույր և մեկ կրտսեր եղբայր, որը Արցախյան պատերազմների մասնակից է և մեկ որդի ու մեկ դուստր։
Էնրիկե դե Ագիլերա ի Գամբոա
Էնրիկե դե Ագիլերա ի Գամբոա (Enrique de Aguilera y Gamboa, ), իսպանացի հնագետ, կառլիստ քաղաքական գործիչ։ Սեռալբոյի 17-րդ մարքիզը։
Կենսագրություն
Հայրը՝ Ֆրանցիսկո դե Ասիս դե Ագիլերա ի Բեսեռիլը, եղել է Մադրիդի թագավորական գիմնազիայի հիմանդիր-տնօրենը, ով հայտնի է դարձել ֆիզիկական վարժությունների խրախուսմամբ և իր հնարած սարքավորումների թվով ։ Ամուսնացել է Մարիա Լուիսա դե Գամբոա ի Լոպեսի դե Լեոնի հետ։ Զույգը ունեցել է 13 երեխա ։
Սկզբում Էնրիկեն ուսանել է Սան Ֆերնանդոյի Escuelas Pías-ում, այնուհետև՝ Մադրիդի կենտրոնական համալսարանի փիլիսոփայության և իրավագիտության ֆակուլտետում. : 1867 թվականին հոր մահից հետո, որպես ավագ որդի ստացել է Վիլալոբոսի կոմս տիտղոսը, որն ապահովել է նրա դիրքը միջին դասի արիստոկրատիայի մեջ, ինչպես նաև ապահովել է կայուն ֆինանսական կարգավիճակ։ 1870 թվականին հայրական կողմից նրա հորեղբոր 2 զավակների և հայրական պապի մահից հետո, Էնրիկեն դարձել է ժառանգական գծի արական սեռի ավագ ներկայացուցիչը ։
Բազմաթիվ արիստոկրատ տիտղոսների հետ մեկտեղ նա ստանում է նաև Սեռալբոյի մարքիզի տիտղոսը, տիտղոսների մի մասը զիջում է եղբայրներին ։ Սեռալբոյի մարքիզ և Ալկուդիայի կոմս տիտղոսներով Իսպանիայում նա դառնում է կրկնակի ազնվազարմ։ Նա ժառանգում է իր պապիկի հարստության մեծ մասը, այդ թվում և բազմաթիվ կալվածքներ Լեոն պատմական շրջանի հարավում villa de villa de Cerralbo and the San Boal palace in Salamanca : Այս ժառանգության շնորհիվ նա դասվում է Իսպանիայի ազնվականության ամենաբարձր շարքերում՝ ունենալով ցմահ հարստություն։
Հետագայում նա կրկնապատկում է իր հարստությունն ամուսնության շնորհիվ, ֆոնդային բորսայում ճիշտ ներդրումներ կատարելով, երկաթուղային բիզնեսում, ինչպես նաև ժառանգելով Մոնրոյի մարքիզի հարստության մի մասը, ինչը նրան հնարավորություն է տալիս Մադրիդում, Սանտա Մարիա դե Ուերտայում, Մոնրոյում գնելու նոր կալվածքներ ։
1871 թվականին Էնրիկեն ամուսնանում է իր համալսարանական կոլեգայի մոր՝ Մանուելա Սեռանո ի Սերվերի, ով մեծ էր նրանից 30 տարի և ռամական գործիչ, սենատոր Անտոնիո Մարիա դե Վայեի այրու հետ, ով իր հետ ընտանիք է բերում երեխաներին նախորդ ամուսնությունից ։ Զույգը սկսում է լայնածավալ շրջագայություններ, որի արդյունքում ընտանեկան կալվածքներ են հիմնում Մադրիդում։
1893 թվականին ընտանիքը տեղափոխվում է Վենտուրա Ռոդրիգես փողոցի էկլեկտիկ ոճով կառուցված կալվածք ։ Այս շենքին հաճախ անդրադառնում են որպես պալատի, որ հետագայում դառնում է հեղինակավոր սոցիալական հանդիպումների վայր ։
Վաղ կառլիստական տարիներ
Թեև հոր կողմից նախնիները հավատարիմ են մնացել Իսպանիայի Իզաբել 2-րդ թագուհուն, մոր ազդեցությամբ նա հարել է կառլիզմին, որն ավելի է ամրապնդվում ուսանողական տարիներին ։ Ըստ նրա շարժմանը միացել է 1869 թվականին և նույն տարում հիմնել է Juventud Catolica մասնաճյուղը ։ Որպես Վիյալոբոսի կոմս՝ Սիուդադ Ռոդրիգոյից 1871 թվականին անհաջող կերպով մասնակցում է Իսպանիայի գլխավոր կորտեսին , սակայն մանդատ ստանում է 1872 թվականի հաջորդիվ ընտրություններում Լեդեսմայից ։ Նրա ծառայությունը տևում է 2 ամիս, քանի որ մինչև պլանավորված ապստամբությունը, Մադրիդի դուքսը իր պատվիրակներին հրամայեց հրաժարական տալ ։ Ոչ մի վկայություն չկա այն մասին, որ Էնրիկե Ագիլերան մասնակցել է Կառլիստների երրորդ պատերազմին և աքսորվել է ։ 1876 թվականին Փարիզում, արդեն որպես մարքիզ, նրան ներկայացնում են Կառլոս 7-րդին , որից հետո նրանք ընկերանում են , որից հետո նա դառնում է ամենաականավոր գործիչներից մեկը ։
Կրոնական հարցերով նա չի կարողանում մրցակցել Կանդիդո Նոսեդալի հետ և կոնֆլիկտն ավելի է սրվում, երբ Նոսեդալը նշանակվում է Կառլիստական քաղաքական ուժի գլխավոր պաշտոնյա։ Նոսեդալն ընտրում է իմմովիլիզմի քաղաքական ռազմավարությունը, Սեռալբոն՝ ապերտուրիզմոն ։ Խնդիր է առաջանում նաև, երբ Նոսեդալ դինաստիական միջոցներով ընդգծում է կաթոլիկ շեշտադրումները ։ Երբ Կառլոս VII-ի իշխանությունը թուլանում է, և Նոսեդալի ղեկավարումն առաջ է բերում շատ կառլիստների դժգոհությունը ,, Սեռալբոն փորձում է խորամանկել, սակայն արդյունքի չհասնելով , նա մտածում է քաղաքականությունից հեռանալու մասին ։ Երբ 1885 թվականին Կանդիդո Նոսեդալը մահանում է, լուրեր են պտտվում Սեռալբոյի՝ նրան հաջորդելու մասին, սակայն Կառլոս VII-ը որոշում է շարժումն անձամբ ղեկավարել։ Առողջական խնդիրների պատճառով Սեռալբոն որոշ ժամանակ հեռու է մնում կառլիստական քաղաքականությունից decided to lead the movement personally : Grandeza-ի շնորհիվ 1885 թվականին նա ընդգրկվում է սենատում , որտեղ լինում է միակ կառլիստը ։ 1886 թվականին Սեռալբոն դառնում է Junta -ի փոխարինող, փորձում համակարգել կառլիստական ընտրական փորձերը , սակայն շարժումը կաթվածահար է լինում, մինչև որ նեսեդալիստները 1888 թվականին վտարվում են ։
Նույն թվականին Կառլոս VII-ը Սեռալբոյին հանձնարում է ստեղծել կառլիստական պաշտոնական օրաթերթ El Correo Español| ,, որն իր հարատև ընկերությունն է սկսում Խուան Վասկես դե Մեյայի հետ ։ Դե Սեռալբոն ներգրավվում է կառլիստական տարբեր մշակութային նախաձեռնություններում ։ Որպես թագավորական պատվիրակ՝ նա 1889-1890 թվականներին շրջագայում է Իսպանիայում ,: Վերջապես կատարելով թագավորական հաճույքները, նա 1890 թվականին նշանակվում է Jefe Delegado ՝ ստանալով քաղաքական քարտ-բլանշը ։
Արտաքին հղումներ
Կատեգորիա:Իսպանացի հնագետներ Կատեգորիա:Իսպանիայի քաղաքական գործիչներ Կատեգորիա:Իսպանացի բանաստեղծներ
Մենինգիոմա
Ռիսկի գործոնները ներառում են իոնիզացնող ճառագայթների ազդեցությունը՝ ճառագայթային բուժման ժամանակ, մենինգիոմայի ընտանեկան դեպքերը և տիպ 2 նեյրոֆիբրոմատոզը ։ 2014 թվականին կատարված հետազոտության տվյալներով բջջային հեռախոսի օգտագործումը կապված չէ մենինգիոմայի հետ ։ Մենինգիոման կարող է առաջանալ տարբեր տիպի բջիջներից՝ ներառյալ ոստայնենու բջիջները ։ Ախտորոշումը կատարում են բժշկական պատկերման հետազոտություններով ։
Եթե ախտանիշները բացակայում են, ապա պարբերաբար ստուգումը միակ անհրաժեշտությունն է ։ Մեծ մաս դեպքերում կարող է բուժվել վիրահատությամբ ։ Լրիվ հեռացումից հետո կրկնողություններ լինում են 20%-ից քիչ դեպքերում ։ Եթե վիրահատություն կատարելը հնարավոր չէ, ապա օգտագործվում է ճառագայթային վիրաբուժությունը ։ Քիմիոթերապիան նպատակահարմար չէ օգտագործել ։ Շատ քիչ դեպքերում է ուռուցքը արագ աճում և բերում անբարենպաստ հետևանքների ։
ԱՄՆ-ում դիտվում է 1 դեպք 1,000 մարդու հաշվարկով ։ Սովորաբար զարգանում է մեծահասակների մոտ ։ Մենինգիոմաները կազմում են ուղեղի ուռուցքների մոտ 30%—ը ։ Կանանց մոտ 2 անգամ ավելի հաճախ է հանդիպում, քան տղամարդկանց մոտ ։ Մենինգիոմաները ներկայացվել են շատ վաղ՝ 1614 թվականին՝ Ֆելիքս Պլեյտերի կողմից ։
Նշաններ և ախտանիշներ
Փոքր ուռուցքների (2.0 սմ-ից փոքր չափերով) դեպքում սովորաբար չեն լինում ախտանիշներ և հայտնաբերվում են պատահական կերպով՝ դիահերձման ժամանակ։ Ավելի մեծ ուռուցքների դեպքում կարող են լինել ախտանիշներ՝ կախված չափերից և տեղակայումից։
Պատճառներ
Մարմնի ավելորդ քաշը մեծացնում է ռիսկը ։
2012 թվականին կատարված հետազոտությունը ցույց տվեց, որ բջջային հեռախոսի օգտագործումը կապ չունի մենինգիոմայի զարգացման հետ ։
Տիպ 2 նեյրոֆիբրոմատոզով մարդկանց մոտ 1 կամ ավել մենինգիոմաների զարգացման ռիսկը 50%-ով շատ է։
Մենինգիոմաների 92 %-ը բարորակ են։ 8 %-ը ատիպիկ են կամ չարորակ ։
Ժառանգականություն
Մենինգիոմայի պատճառ հանդիսացող ամենահաճախ գենետիկ մուտացիաները (~50 %) ինակտիվացնող մուտացիաներն են նեյրոֆիբրոմատոզի տիպ 2 գենում, որը գտնվում է 22-րդ քրոմոսոմի վրա։
TRAF7 գենի մուտացիաները առկա են մենինգիոմաների 1/4 դեպքերում։ TRAF7, KLF4, AKT1 և SMO գեների մուտացիաները հաճախակի դիտվում են գանգի հիմի բարորակ մենինգիոմաների դեպքում։ NF2 գենի մուտացիաները հաճախ դիտվում են ուղեղի և ուղեղիկի կիսագնդերում տեղակայված մենինգիոմաների դեպքում ։
Ախտաֆիզիոլոգիա
Մենինգիոմաները ծագում են ոստայնենու բջիջներից, որոնցից մեծ մասը տեղակայվում են երակային հյուսակների մոտ, իսկ այդ մասերում տեղակայված մենինգիոման տարածվելու ամենամեծ հակումը ունի։ Ամենահաճախը դրանք տեղակայված են լինում ճակատային և գագաթային բլթերի վերին պարասագիտալ մակերեսի կարծր պատյանի վրա, սեպաձև ոսկրի կատարի շրջանում, հոտառական ակոսներում, սիլվիան ջրածորանի շրջանում, ուղեղիկի վերին հատվածում՝ մանգաղի շրջանում, կամուրջ-ուղեղիկային անկյունում և ողնուղեղում։ Ուռուցքը սովորաբար գորշ է, լավ սահմանազատված և ընդունում է այն հատվածի տեսքը, որտեղ լինում է տեղակայված։ Դրանք սովորաբար ունենում են գմբեթի տեսք և հիմքով նստած են լինում կարծր պատյանի վրա։
Տեղակայումներ
Հյուսվածաբանորեն մենինգիոմայի բջիջները հարաբերականորեն միատարր են, հակված են միմյանց շրջապատել, առաջացնում են այսպես կոչված "պսամմոմա մարմնիկներ" (շերտավորված կրակալված զանգվածներ) ։ Այդ ուռուցքները հակված են կրակալվելու և լավ անոթավորված են։
Մենինգիոմաները բնորոշվում են որպես բարորակ ուռուցքներ, որոնք կարող են հեռացվել վիրահատության միջոցով։ Ախտադարձվող մենինգիոմաների մեծ մասը հյուսվածաբանորեն որակվում են որպես բարորակ ուռուցքներ։ Այդ բարորակ ախտադարձվող մենինգիոմաների նյութափոխանակության բնույթը ցույց է տալիս դրա ագրեսիվ բնույթը, որը բնորոշ է ատիպիկ մենինգիոմաներին ։
Ախտորոշում
Մենինգիոմաները հայտնաբերվում են կոնտրաստ համակարգչային շերտագրությունով, գադոլինիումով մագնիսառեզոնանսային շերտագրությունով և արտերիոգրաֆիայով։ Կոնտրաստով հետազոտությունները և զարկերակագրությունը բավականին տեղեկատվական են, քանզի մենինգիոման շատ լավ անոթավորված են։ Գոտկային պունկցիա կատարելուց ստացվում է ուղեղ-ողնուղեղային հեղուկ, որը մեջ մեծ քանակով սպիտակուց է պարունակվում։
Չնայած բարորակ ուռուցքների մեծ մասը բարորակ են, սակայն կարող են լինել նաև չարորակ արտահայտումներ։ Մենինգիոմաների դասակարգումը հիմնված է ԱՀԿ դասակարգման վրա ։ 2008 թվականին կատարվեց վերջին երկու կատեգորիաների՝ ատիպիկ և անապլաստիկ մենինգիոմայի դեպքերի հետազոտություն։ Ատիպիկ մենինգիոմաների դեպքում միջին ապրելիությունը 11.9 է, իսկ անապլաստիկ տեսակի դեպքում 3.3 տարի։ Անռեցիդիվ մենինգիոմաների դեպքում ատիպիկ տեսակով ապրելիությունը 11.5 տարի է, իսկ անապլաստիկ տեսակով՝ 2.7 տարի ։
Չարորակ անապլաստիկ մենինգիոման հատկապես չարորակ ուռուցք է և ունի շատ ագրեսիվ բնույթ։ Որպես օրենք, նյարդային համակարգի նորագոյացությունները չեն տալիս մետաստազներ՝ հեմատոէնցեֆալիկ պատնեշի շնորհիվ, բայց անապլաստիկ մենինգիոման մետաստազների տալիս է։ Չնայած որ այդ ուռուցքները ուղեղի մեջ են, դրանք շատ լավ են կապված անոթների հետ և հեշտ կարող են տարածվել։ Այդպիսով, չարորակ բջիջները կարող են մտնել արյան հուն և տալ մետաստազներ։ Մետաստազները հաճախ տեղակայվում են թոքերում։
Անապլաստիկ մենինգիոման և հեմանգիոպերիցիտոման դժվար է տարբերակել, նույնիսկ ախտաբանական հյուսվաքի ուսումնասիրման ժամանակ, քանզի նրանք կառուցվածքով միմյանց շատ նման են և տեղակայվում են նման տեղերում։
"Ապառաժա-լանջային" (petro-clival) մենինգիոման լինում է մահացու, եթե չի բուժվում։ Մինչև 1970-ական թվականները մենինգիոմայի այդ տեսակի համար չի եղել բուժում, սակայն այդ ժամանակից մինչև մեր օրերը ի հայտ են եկել բուժման բազմաթիվ եղանակներ։ Սակայն այդ տեսակի մենինգիոմայի բուժումը լի է խնդիրներով, քանզի ելքը հաճախ է վատ լինում ։
Կանխարգելում
Մենինգիոմայի ռիսկը կարելի է իջեցնել քաշին հետևելով և անտեղի ստոմատոլոգիական ռենտգեն հետազոտությունից խուսափելով ։
Դիտարկում
Դիտարկումը պատկերավորման մեթոդների հետ միասին կարող է օգտագործվել մենինգիոմայի փոքր և անախտանիշ տեսակներին հետևելու նպատակով։ 43 հիվանդների վրա կատարված ռետրոսպեկտիվ հետազոտության արդյունքում պարզվեց, որ հետազոտվածների 63%-ի մոտ չի նկատվել ուռուցքի աճ, իսկ 37%-ի մոտ եղել է միջինը 4 մմ/տարի աճ ։ Հետազոտությունները ցույց տվեցին, երիտասարդ մարդկանց մոտ աճած ուռուցքները կապված են եղել կրկնվող ռենտգեն նկարահանումների հետ։ Մեկ այլ հետազոտության ժամանակ համեմատվել են 213 վիրահատված և 351 դիտարկվող հիվանդներ ։ Պահպանողական բուժում ստացած հիվանդների միայն 6%-ի մոտ են հետագայում զարգացել ախտանիշներ, իսկ վիրահատված հիվանդների 5.6%-ի մոտ զարգացել է մնայուն հիվանդագին վիճակ, իսկ 9.4%-ի մոտ զարգացել է վիրահատության հետ կապված հիվանդագին վիճակ։
Դիտարկում խորհուրդ չի տրվում կատարել ախտանիշներով ուռուցքների դեպքում։ Դիտարկումը պատկերավորման հետազոտությունների հետ միասին անհրաժեշտ է կատարել ուռուցքի չափերի փոփոխությանը հետևելու նպատակով ։
Վիրահատություն
Ուռուցքի ախտադարձի և աճի հավանականությունը վիրահատությունից հետո կախված է ԱՀԿ դասակարգման աստիճանից և վիրահատության բնույթից ըստ Սիմպսոնյան չափանիշների ։
Ճառագայթային բուժում
Ճառագայթային թերապիայի դեպքում կատարում են ճառագայթում ֆոտոններով կամ պրոտոննեով։ Կարևոր հյուսվածքներից հեռու տեղակայված լինելու դեպքում օգտագործում են ճառագայթային վիրաբուժություն ։ Անվիրահատելի ուռուցքների դեպքում կարելի է օգտագործել ֆրակցիոն ճառագայթում։
Երրորդ աստիճանի մենինգիոմայի դեպքում կատարվում է ճառագայթային բուժում՝ անկախ վիրահատության տեսակից ։ Այս աստիճանի ուռուցքները հակված են նորից աճելու, ուսի ճառագայթումը դրական արդյունքներ կարող է տալ։ Երկրորդ աստիճանի ուռուցքները տարբեր ձևի ընթացք են ունենում և ճառագայթում կատարելու անհրաժեշտությունը դեռ պարզ չէ։ Սուբտոտալ ռեզեկցված երկրորդ աստիճանի ուռուցքները պետք է ճառագայթվեն։
Քիմիոթերապիա
Ներկայիս քիմիոթերապիաները արդյունավետ չեն։ Օգտագործվել են հակապրոգեստինային նյութեր, բայց արդյունքները տարբեր են եղել ։ 2007 թվականին կատարված հետազոտությունը փորձում էր պարզել հիդրօքսիմիզանյութի ազդեցությունը մենինգիոմայի վրա ։
Համաճարակաբանություն
Շատ մարդիկ ունենում են մենինգիոմա, բայց չեն ունենում ախտանիշներ, այդպիսով մենինգիոմաները հայտնաբերվում են դիահերձման ժամանակ։ Դիահերձումների 1 %-ից 2 %-ի ժամանակ հայտնաբերվում են մենինգիոմաներ, որոնք չեն արտահայտվել այդ մարդու կյանքի ընթացքում։ 1970-ականներին ախտանիշներով ուռուցքներ հայտնաբերվել են 2 մարդու մոտ 100,000 մարդու հաշվարկով, մինչդեռ անախտանիշ ուռուցքները հայտնաբերվել են 5.7-ի մոտ 100,000 մարդու հաշվարկով։ Գումարային հայտնաբերվել է 7․7 դեպք 100,000 մարդու հաշվարկով։ Ներկայիս հետազոտության մեթոդների շնորհիվ, օրինակ՝ համակարգչային շերտագրության, հեշտացել է մենինգիոմայի ախտորոշումը։
Մենինգիոմաները ավելի հաճախ հանդիպում են կանանց մոտ, իսկ տղամարդկանց մոտ ավելի հաճախ են հանդիպում չարորակ տեսակները։ Մենինգիոմաները կարող են ի հայտ գալ ցանկացած տարիքում, բայց ավելի հաճախ հանդիպում են 50 և ավելի մեծ տարիքի մարդկանց մոտ։ Մենինգիոմաները ավելի հաճախ են սկսվում հանդիպել տարիքի մեծացման հետ միասին։ Տարբեր քաղաքակրթություններում հետազոտության արդյունքում հայտնաբերվել է, որ վիճակագրությունը նույնն է, ինչ մնացած ուղեղի ուռուցքների դեպքում ։
Պատմություն
Նորագոյացությունները, որոնք այժմ հայտնի են մենինգիոմա անվան տակ, պատմության ընթացքում ունեցել են տարբեր անվանումներ։ Նկարագրվել են որպես "սնկանման ուռուցքներ", "կարծրենու սունկ", "էպիթելիոմա", "պսամմոմա", "կարծրենու սարկոմա", "կարծրենու էնդոթելիոմա", "ֆիբրոսարկոմա", "անգիոէնդոթելիոմա", "ոստայնենու բիբրոբլաստոմա", "ուղեղի պատյանի էնդոթելիոզ", "մենինգեալ ֆիբրոբլաստոմա", "մենինգոբլաստոմա", "ուղեղի թաղանթի մեզոթելիոմա", "կարծրենու սարկոմա" և այլն։
Ներկայիս "մենինգիոմա" անվանումը առաջին անգամ կիրառվել է Հարվեյ Կուշինգի (1869-1939) կողմից՝ 1922 թվականին՝ նկարագրելու համար ամբողջ նյարդային համակարգող հայտնաբերվող ուռուցքները, որոնք ունեն նման հատկանիշներ ։ Չարլզ Օբերլինգը դասակարգեց այն ենթատեսակների՝ կախված բջիջների կառուցվածքից, իսկ հետագայում այլ հետազոտողներ հայտնաբերեցին տարբեր այլ ենթատեսակներ։ 1979 թվականին ԱՀԿ-ն, որը դասակարգել էր 7 ենթատեսակ, 2000 թվականին բարելավեց դասակարգումը, որտեղ ներառվեցին առաջին աստիճանի 9 ենթատեսակ, երկրորդ և երրորդ աստիճանների երեքական ենթատեսակներ ։ Ամենահաճախ ենթատեսակներն են մենինգոէնդոթելիոմատոզը (63%), անցումային կամ խառը տեսակը (19%), ֆիբրոզ տեսակը (13%) և պսամմոմատոզը (2%) ։
Մենինգիոմայի ամենահին ապացույցը Գերմանիայում հայտնաբերված գանգն է, որը 365,000 տարվա հնություն ուներ։ Այլ օրինակներ հայտնաբերվել են Հյուսիսային և Հարավային Ամերիկայի, Աֆրիկայի տարբեր երկրներում։
Մենինգիոմայի ամենավաղ նկարագրությունը տրվել է 1600-ականներին, երբ Բազելի համալսարանում Ֆելիքս Պլատերը (1536-1614) կատարեց դիահերձում և հայտնաբերեց մենինգիոմա ։ Մենինգիոմայի հեռացման առաջին վիրահատությունը կատարվել է 16-րդ դարում, բայց առաջին հաջող վիրահատությունը կատարվել է 1770 թվականին Անոին Լուիսի կողմից ։ Առաջին գրանցված հաջող գանգի հիմի մենինգիոմայի հեռացումը կատարվել է 1835 թվականին Սիենայի համալսարանի պրոֆեսոր՝ Զանոբի Պեչիոլիի կողմից ։ Մենինգիոմաների այլ հետազոտողներ են եղել Վիլիամ Մաքեվենը (1848-1924) և Վիլիամ Վ․ Քեենը (1837-1932) ։
Ներկայումս ներդրվել են բազմաթիվ մեթոդներ վիրահատության արդյունավետ կատարման համար, անզգայացման բարելավման համար, անտիսեպտիկայի լավացման համար, արյան կորուստը կարգավորելու համար ։ Ներկայիս տեխնոլոգիաները թույլ են տալիս տարբերակել վիրահատելի և ոչ վիրահատելի ուռուցքները, ուռուցքի ենթատեսակները ։
Արտաքին հղումներ
Կատեգորիա:Նյարդային համակարգի ուռուցքներ Կատեգորիա:Նյարդային համակարգ Կատեգորիա:Նյարդային համակարգի հիվանդություններ Կատեգորիա:Ուռուցքաբանություն Կատեգորիա:Գլխուղեղի հիվանդություններ Կատեգորիա:Գլխուղեղի ուռուցքներ
5 (ալբոմ, Alizée)
5, ֆրանսուհի երգչուհի Ալիզեի թվով 5-րդ ալբոմը, թողարկվել է 2013 թվականի մարտի 25-ին Sony Music լեյբլում։
Ալբոմի մասին
5-ը գրվել է 2011-2012 թվականներին։ Ալբոմի առաջին երգը ստացել է A cause de l'automne (Որովհետև աշուն է) անվանումը, այն թողարկվել է 2012 թվականի հուլիսի 4-ին, իր առաջին սինգլից գրեթե 12 տարի անց (առաջին սինգլ՝ Moi... Lolita, սկբզում հասանելի էր միայն iTunes կայքով)։ Ալբոմի շապիկը և անվանումը ներկայացվել էին Star Academy-ում 2013 թվականի հունվարի 3-ին ։ Ալբոմի հեղինակներից են BB Brunes և Luke ռոք խմբերի անդամները, ինչպես նաև հայտնի ռոք երաժիշտ Գոլդմանը և Ժան-Ժակը։ Ալբոմի երգերը ինչպես 1960-ականների, այնպես էլ նոր ժամանակների ռիթմերն են ընդգրկում։
Արձագանքներ
Ալբոմը ստացավ մի շարք դրական արձագանքներ։ Քննադատների խոսքերով, այս աղջիկը, ով սկսեց իր կարիերան «Ես Լոլիտան եմ» երգով, արդեն հասուն կին է։
Ծանոթագրություններ
Կատեգորիա:2013 ալբոմներ
Ժենվիլ
Ժենվիլ (Genneville), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 735 մարդ, բնակչության խտությունը` 78.53 մարդ/կմ²։ Բնակավայրը զբաղեցնում է 9.36 կմ² տարածք։
Աշխարհագրություն
Գտնվում է Փարիզ քաղաքից 165 կմ արևմուտք, Կան քաղաքից` 55 կմ հյուսիս-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 497 աշխատունակ (15-64 տարեկան) բնակիչ, որոնցից ակտիվ էին 371-ը, իսկ ոչ ակտիվները` 126։ Ակտիվության ցուցանիշը կազմում է 74,6 %։ 371 աշխատունակ մարդկանցից աշխատել է 347 անձ (183 տղամարդ և 164 կին)։ Գործազուրկ են եղել 24 անձ (11 տղամարդ և 13 կին)։ 126 անաշխատունակներից 44-ը եղել են աշակերտներ կամ ուսանողներ, 49-ը` թոշակառուներ, իսկ 33-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մայքլ Քին
Մայքլ Քին (Michael Keane, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Էվերթոնի և Անգլիայի ազգային հավաքականի կազմում։ Խաղում է կենտրոնական պաշտպանի դիրքում ։
Մանչեսթեր Յունայթեդ
Քինը Մանչեսթեր Յունայթեդի ակադեմիայի սան է։ Իր առաջին պայմանագիրը կնքել է 2011 թվականի հունվարի 11-ին, երբ լրացավ նրա 18 ամյակը։ Իր պրոֆեսիոնալ դեբյուտը նշեց հոկտեմբերի 25-ին՝ փոխարինման մտնելով Անգլիայի լիգայի գավաթի 1/8 եզրափակչի Օլդերշոտ Թաունի դեմ խաղում ։ 2012 թվականի մայիսի 15-ին Քինը ճանաչվեց Մանչեսթեր Յունայթեդի Ռեզերվի 2012 թվականի լավագույն ֆուտբոլիստ ։ Առաջին հանդիպումը թիմի մեկնարկային կազմում անցկացրեց սեպտեմբերի 26-ին՝ Անգլիայի լիգայի գավաթի Նյուքասլ Յունայթեդի դեմ խաղում  ։
2012 թվականի նոյեմբերի 6-ին Քինը իր թիմակից Ջեսի Լինգարդի հետ մինչև դեկտեմբերի 3-ը վարձավճարով միացավ Լեսթեր Սիթիին ։ Իր դեբյուտը նշեց նոյեմբերի 6-ին՝ Բոլտոն Ուոնդերերսի դեմ խաղում  ։ Դեկտեմբերի 5-ին Քինի վարձավճարը երկարաձգվեց 1 ամսով  ։ 2013 թվականի հունվարի 4-ին վարձավճարը երկարացվեց մինչև հունվարի վերջը՝ հնարավորություն տալով անգլիացուն Լեսթերի կազմում հանդես գալ Անգլիայի գավաթում ։ Հունվարի 24-ին Քինը երկարաձգեց իր վարձավճարը մինչև մրցաշրջանի ավարտը։ Իր առաջին գոլը պրոֆեսիոնալ կարիերայում խփեց փետրվարի 12-ին՝ Անգլիայի գավաթի Հադերսֆիլդ Թաունի դեմ խաղում  ։ Չեմպիոնշիպում իր առաջին գոլը խփեց մարտի 5-ին՝ Լիդս Յունայթեդի դեմ խաղում  ։ Մարտի 12-ին նա գոլ խփեց Կարդիֆ Սիթիի դեմ խաղում, իսկ հանդիպումն ավարտվեց 1-1 հաշվով ։ Լեսթերի կազմում Քինը անցկացրեց 27 հանդիպում՝ դառնալով 3 գոլի հեղինակ ։
2013 թվականի նոյեմբերի 28-ին Քինը մինչև 2014 թվականի հունվարի 2-ը վարձավճարով միացավ Դերբի Կաունտիին ։ Իր դեբյուտը նշեց դեկտեմբերի 7-ին՝ Բլեքփուլի դեմ խաղում  ։ 2014 թվականի հունվարի 2-ին վարձավճարը երկարաձգվեց ևս 1 ամսով ։ Հունվարի 30-ին Դերբին ետ ուղարկեց Քինին ՝ ակումբի կազմում անցկացրած 8 խաղից հետո ։ Մարտի 7-ին անգլիացին մինչև մրցաշրջանի ավարտը վարձավճարով տեղափոխվեց Բլեքբուրն Ռովերս՝ ստանալով 16 համարի մարզաշապիկը  ։ Իր դեբյուտը նշեց մարտի 9-ին՝ թիմի մեկնարկային կազմում խաղադաշտ դուրս գալով Բարնլիի դեմ խաղում  ։ Իր առաջին գոլը խփեց մարտի 29-ին՝ Միլուոլի դեմ խաղում ։ Ապրիլի 12-ին Քինը գոլի հեղինակ դարձավ Շեֆիլդ Ուենսդեյի դեմ խաղում ։ Ապրիլի 26-ին նա գոլ խփեց Չառլտոն Ատլետիկի դեմ խաղում՝ օգնելով իր թիմին հաղթել 3-1 հաշվով ։ Բլեքբուրնի կազմում Քինը անցկացրեց 13 հանդիպում՝ դառնալով 3 գոլի հեղինակ ։
Իր առաջին հանդիպումը Պրեմիեր Լիգայում Քինը անցկացրեց 2014 թվականի օգոստոսի 24-ին՝ Մանչեսթեր Յունայթեդի կազմում փոխարինելով Քրիս Սմոլինգին Սանդերլենդի դեմ խաղում ։ Օգոստոսի 26-ին նա մեկնարկային կազմում խաղադաշտ դուրս եկավ Անգլիայի լիգայի գավաթի Միլտոն Քինս Դոնսի դեմ խաղում ։ Մանչեսթեր Յունայթեդի առաջին թիմի կազմում Քինը անցկացրեց 5 հանդիպում։
Բարնլի
2014 թվականի սեպտեմբերի 2-ին Քինը մինչև 2015 թվականի հունվարը վարձավճարով տեղափոխվեց Բարնլի  ։ Իր դեբյուտը նշեց հոկտեմբերի 4-ին՝ փոխարինելով Կիրան Տրիպիերին Լեսթեր Սիթիի դեմ խաղում ։ 2015 թվականի հունվարի 8-ին Քինը Բարնլիին միացավ լրիվ տրանսֆերով՝ ակումբի հետ կնքելով 3.5 տարվա պայմանագիր ։ 2014-15 մրցաշրջանում անգլիացին անցկացրեց 23 հանդիպում՝ դառնալով 1 գոլային փոխանցման հեղինակ, իսկ Բարնլին դուրս մնաց Պրեմիեր Լիգայից  ՝ զբաղեցնելով 19-րդ հորիզոնականը առաջնությունում ։ Իր առաջին գոլը Բարնլիի կազմում Քինը խփեց 2015 թվականի օգոստոսի 15-ին՝ Բիրմինգհեմ Սիթիի դեմ խաղում ։ Օգոստոսի 22-ին անգլիացին խփեց Բրենտֆորդի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ 2016 թվականի ապրիլի 2-ին Քինը գոլի հեղինակ դարձավ Բրայթոն ընդ Հոուվ Ալբիոնի դեմ խաղի ավելացված րոպեներին՝ փրկելով Բարնլիին պարտությունից ։ Ապրիլի 19-ին նա գոլ խփեց Միդլսբրոյի դեմ խաղի 92-րդ րոպեին, իսկ հանդիպումն ավարտվեց 1-1 հաշվով ։ 2015-16 մրցաշրջանում Քինը անցկացրեց 44 հանդիպում առաջնությունում ՝ դառնալով 5 գոլի ու 3 գոլային փոխանցման հեղինակ և ընգրկվելով առաջնության խորհրդանշական հավաքականում ։ Բարնլին հաղթեց Չեմպիոնշիպը ու տեղափոխվեց Պրեմիեր Լիգա ։
Իր առաջին գոլը Պրեմիեր Լիգայում Քինը խփեց 2016 թվականի սեպտեմբերի 26-ին՝ Ուոտֆորդի դեմ խաղում ։ 2017 թվականի հունվարի 7-ին՝ Անգլիայի գավաթի Սանդերլենդի դեմ խաղում անգլիացին առաջին անգամ խաղադաշտ դուրս եկավ որպես թիմի ավագ ։ Փետրվարի 25-ին նա գոլ խփեց Հալլ Սիթիի դեմ խաղում, իսկ հանդիպումն ավարտվեց 1-1 հաշվով ։ Ապրիլի 13-ին անգլիացին դարձավ 6 ֆուտբոլիստներից մեկը, ովքեր նոմինացվեցին ՊՖԱ-ի լավագույն երիտասարդ ֆուտբոլիստ անվանակարգում  ։ Բարնլիի կազմում անցկացրած 3 մրցաշրջաններում Քինը մասնակցեց 108 հանդիպման՝ դառնալով 7 գոլի և 5 գոլային փոխանցման հեղինակ։
Էվերթոն
2017 թվականի հուլիսի 3-ին Քինը 5 տարվա պայմանագիր կնքեց Էվերթոնի հետ   ։ Ակումբը նրա համար վճարեց 25 միլիոն ֆունտ ստերլինգ    ։ Իր դեբյուտը Էվերթոնի կազմում նշեց հուլիսի 27-ին՝ Եվրոպայի Լիգայի որակավորման երրորդ փուլի Ռուժոմբերոկի դեմ խաղում ։ Իր առաջին գոլը խփեց օգոստոսի 17-ին՝ Եվրոպայի Լիգայի որակավորման չորրորդ փուլի Հայդուկ Սպլիտի դեմ խաղում  ։ Առաջին հանդիպումը Եվրոպայի Լիգայի խմբային փուլում անցկացրեց սեպտեմբերի 14-ին՝ Ատալանտայի դեմ խաղում ։ Իր առաջին մրցաշրջանում Քինը անցկացրեց 38 հանդիպում՝ դառնալով 1 գոլի և 1 գոլային փոխանցման հեղինակ ։
Իր առաջին գոլը Պրեմիեր Լիգայում Էվերթոնի կազմում Քինը խփեց 2018 թվականի օգոստոսի 25-ին՝ Բորնմուտի դեմ խաղում ։ Այս խաղում նա ստացավ գանգի վնասվածք՝ բաց թողելով 1 ամիս    ։
Միջազգային կարիերա
Քինը իրավասու էր ներկայացնել Իռլանդիան ու Անգլիան միջազգային ասպարեզում և հանդես է եկել երկու երկրների երիտասարդական հավաքականներում։ 2012 թվականին նա Անգլիայի մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 2 հանդիպում ։ Անգլիան դուրս մնաց մրցաշարի կիսաեզրափակչից՝ հանդիպման ավելացված ժամանակում 1-2 հաշվով պարտվելով Հունաստանին ։ 2015 թվականին Քինը մասնակցեց Եվրոպայի Մ21 առաջնությանը, սակայն խաղադաշտ դուրս չեկավ ոչ մի խաղում ։
Անգլիայի ազգային հավաքական Քինը առաջին անգամ հրավիրվեց 2016 թվականի հոկտեմբերի 4-ին Գարեթ Սաութգեյթի կողմից որպես վնասվածք ստացած Գլեն Ջոնսոնի փոխարինող Մալթայի և Սլովենիայի դեմ խաղերի համար , սակայն այս հանդիպումներում խաղադաշտ դուրս չեկավ  ։ Իր դեբյուտը ազգային հավաքականում նշեց 2017 թվականի մարտի 22-ին՝ Գերմանիայի դեմ ընկերական խաղում  ։
Ակումբային վիճակագրություն
2019 թվականի հունվարի 27-ի դրությամբ
Միջազգային վիճակագրություն
2019 թվականի հունվարի 27-ի դրությամբ
Ակումբային
Բարնլի
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Անգլիացի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:Դերբի Կաունտիի ֆուտբոլիստներ Կատեգորիա:Բլաքբըրնի ֆուտբոլիստներ Կատեգորիա:Բարնլիի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Գրական հոսանք
Գրական հոսանք, ստեղծագործական սկզբունքներով իրար մոտ կանգնած գրողների միասնություն։ Գրական հոսանքի մեջ միավորվող գրողներն առնչվում են գաղափարական ընդհանրություններով, կյանքի երևույթների ընտրության ու տիպականացման, պատկերավորության ու ոճի սկզբունքներով։ Այդ միասնությունը հաճախ կազմակերպական ձևեր է ընդունում (գրական խմբավորումներ, մանիֆեստներ, հրապարակային ելույթներ և այլն)։ 19-րդ դարի երկրորդ կեսին առաջացան նատուրալիզմը, սիմվոլիզմը, 20-րդ դարի սկզբին՝ ֆուտուրիզմը, ակմեիզմը և այլն։ Համապատասխան պայմանների փոփոխության դեպքում գրական հոսանքները վերանում են ասպարեզից։ Գրական հոսանք ասելով հասկանում են նաև միևնույն մեթոդի ստեղծագործական տարբեր հոսանքներ։ Այսպես, ռոմանտիկական մեթոդի մեջ եղել են առաջադիմական և հետադիմական հոսանքներ։
Տես նաև
Կատեգորիա:Գրականություն